**Ministru kabineta noteikumu projekta**

**"Grozījumi Ministru kabineta 2020. gada 11. februāra noteikumos Nr. 92 "Starptautiskās kravu loģistikas un ostu informācijas sistēmas noteikumi""**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekta "Grozījumi Ministru kabineta 2020. gada 11. februāra noteikumos Nr. 92 "Starptautiskās kravu loģistikas un ostu informācijas sistēmas noteikumi"" (turpmāk – projekts) izstrādes nepieciešamība pamatā izriet no Ministru kabineta 2020. gada 11. augusta noteikumiem Nr. 503 "Muitošanas kārtība kuģa un gaisa kuģa apgādē", kuri nosaka, ka no 2021. gada 1. februāra kuģa apgādes procesa muitas formalitāšu kārtošana veicama Starptautiskajā kravu loģistikas un ostu informācijas sistēmā (turpmāk – Sistēma).Vienlaikus projekts satur grozījumus, lai atbilstoši praksē konstatētajam konkretizētu un papildinātu esošo regulējumu, kā arī ieviestu redakcionālus precizējumus. Projekts stāsies spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā, proti, nākamajā dienā pēc tā izsludināšanas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Lai nodrošinātu Ministru kabineta 2020. gada 11. augusta noteikumos Nr. 503 "Muitošanas kārtība kuģa un gaisa kuģa apgādē" noteikto kuģa apgādes muitošanas kārtošanu, izmantojot Sistēmu, Ministru kabineta 2020. gada 11. februāra noteikumi Nr. 92 "Starptautiskās kravu loģistikas un ostu informācijas sistēmas noteikumi" (turpmāk – noteikumi) tiek papildināti ar: 1) jaunu Sistēmā iekļaujamo informāciju (projekta 4. punkts); 2) jaunu Sistēmas lietotāju – komersantu, kas sniedz kuģa apgādes pakalpojumus (projekta 5. punkts (noteikumu nākotnes redakcijas 14.5.7. apakšpunkts)); 3) Sistēmas lietotāju piekļuves tiesībām jaunajai Sistēmā iekļaujamajai informācijai (projekta 9. punkts, kā arī 15. punkts ((noteikumu 1. pielikuma nākotnes redakcijas 2.22. apakšpunkts)), kas attiecīgi ļauj komersantam izpildīt kuģa apgādes procesa muitas formalitātes un kompetentajai muitas iestāde veikt kuģa apgādes procesa kontroli. Projekta 2. punkts konkretizē valodu, kādā var iesniegt informāciju Sistēmā. Papildus latviešu valodai tiek atļauta angļu valoda, kas ir vispāratzīta jūrlietu jomā, tiek izmantota kā starptautiskajos reisos iesaistīto kuģu dokumentu vešanas valoda un tiek izmantota arī informācijas apmaiņā starp Sistēmu un Eiropas Savienības sistēmu apmaiņai ar kuģošanas informāciju (Eiropas Savienības *SafeSeaNet* sistēma). Projekta 3. punkts redakcionāli precizē aizsardzības informācijas deklarācijas nosaukumu, lai tas atbilstu Ministru kabineta 2012. gada 15. maijā noteikumos Nr.339 "Noteikumi par ostu formalitātēm" lietotajam. Projekta 1. punkts redakcionāli precizē kapitālsabiedrības "Latvijas Jūras administrācijas" veidu. Atbilstoši komercreģistra ierakstam no 2020. gada 24. decembra "Latvijas Jūras administrācija" ir valsts sabiedrība ar ierobežotu atbildību. Papildu iepriekš minētajam, projekta 5. punkts (noteikumu nākotnes redakcijas 14.5.8. apakšpunkts) nosaka jaunu Sistēmas lietotāju – komersantus, kas sniedz kuģa būves vai remonta pakalpojumus. Kuģa būves vai remonta pakalpojumi tiek uzskaitīti starp Latvijas ostās pieejamajiem servisiem (pakalpojumiem)[[1]](#footnote-1). Kuģa būves vai remonta pakalpojumus sniedzošā komersanta īpašumā vai valdījumā esošajā terminālī var būt ostas iekārta, kur notiek kuģa un ostas mijiedarbība un ko atbilstoši aizsardzības novērtējumam par tādu ir noteikusi valsts sabiedrības ar ierobežotu atbildību "Latvijas Jūras administrācija" Kuģu un ostu aizsardzības inspekcija. Atbilstoši Ministru kabineta 2015. gada 22. decembra noteikumiem Nr. 746 "Noteikumi par kuģu, kuģošanas kompāniju, ostu un ostas iekārtu aizsardzības funkciju sadalījumu, izpildi un uzraudzību" ostas iekārtas īpašniekam vai valdītājam, kā arī ostas iekārtas aizsardzības virsniekam ir noteikti pienākumi un atbildība par ostas iekārtas aizsardzības nodrošināšanu, kuģa un ostas mijiedarbību, kā arī noteiktas informācijas iekļaušanu Sistēmā. Ar projekta 15. un 16. punktu tiek noteikts kuģa būves vai remonta pakalpojumus sniedzošā komersanta piekļuves tiesību apjoms Sistēmā iekļautajai informācijai, kurš var būt nepieciešams ostas iekārtas aizsardzības funkcijām. Ar projekta 6., 7., 8., 10., 11., 12., 13. un 14. punktu tiek tehniski precizētas kompetento institūciju piekļuves tiesības, paziņojumā par personām, kas atrodas uz pasažieru kuģa, ietverto personas datu aizsardzībai nepieciešamo atzīmju apskatei un izdarīšanai par to, ka institūcija ir uzsākusi ar ārkārtas situāciju vai negadījumu saistītu izmeklēšanu un ka institūcija ir pabeigusi ar ārkārtas situāciju vai negadījumu saistītu izmeklēšanu. Šādu atzīmju izdarīšanas tiesības vai pienākums ir nostiprināts Ministru kabineta 2012. gada 15. maijā noteikumos Nr.339 "Noteikumi par ostu formalitātēm" 110.82. un 110.83. apakšpunktā. Ar projekta 17. punktu noteikumu 2. pielikums tiek izteikts jaunā redakcijā, papildinot pieteikumu Sistēmas lietošanas līguma noslēgšanai ar iepriekš minētajiem jaunajiem Sistēmas lietotājiem – komersants, kas sniedz kuģa apgādes pakalpojumus, un komersants, kas sniedz kuģa būves vai remonta pakalpojumus. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija sadarbībā ar valsts sabiedrību ar ierobežotu atbildību "Latvijas Jūras administrācija". |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Anotācijas I sadaļas 2. punkts minētie Sistēmas lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projekta īstenošanas izmaksas tiks segtas Satiksmes ministrijas budžeta programmas 05.00.00 “Starptautiskās kravu loģistikas un ostu informācijas sistēmas uzturēšana” finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|   **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktam sabiedrībai tika dota iespēja rakstiski sniegt viedokli par projektu tā izstrādes stadijā. |
| 2. | Sabiedrības līdzdalība projekta izstrādē | Par projekta izstrādi tika informēti sabiedrības pārstāvji, 2021. gada februārī ievietojot paziņojumu Satiksmes ministrijas tīmekļa vietnē, sadaļā “Sabiedrības līdzdalība” https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti.Tādējādi savus priekšlikumus par projektu varēja izteikt ikviena ieinteresētā persona. |
| 3. | Sabiedrības līdzdalības rezultāti | [Tiks aizpildīts, noslēdzoties sabiedrības līdzdalības procesam]. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, valsts sabiedrība ar ierobežotu atbildību "Latvijas Jūras administrācija", Valsts ieņēmumu dienests un ostu pārvaldes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildē iesaistīto institūciju funkcijas nepaplašinās un nesašaurinās. Saistībā ar projekta izpildi papildu cilvēkresursi nav nepieciešami. Nav nepieciešams arī veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova

1. <https://rop.lv/lv/services>

<https://liepaja-sez.lv/lv/port/kugu-buve-un-remonts>

<https://www.portofventspils.lv/lv/pakalpojumi-osta/kugu-remonts/> [↑](#footnote-ref-1)